Olsen startet løpet i tet og vant nitimersløpet sammen med sammen med Nick Tandy og Mathieu Jaminet. 23-åringen sikret dermed sammenlagtseieren i Intercontinal GT Challenge. Konkurransen regnes som et uoffisielt verdensmesterskap.

- Det å vinne dette mesterskapet har høy status i internasjonal motorsport, og prestasjonen til Dennis Olsen i år er utrolig imponerende, sier sportssjef i Norges Bilsportforbund, Atle Gulbrandsen til NTB.

Christian Krognes ble nummer to og sikret dobbelt norsk i løpet.

23-år gamle Olsen fra Våler i Østfold ble i november 2017 profesjonell fabrikkfører for Porsche. Samme år vant han det tyske Porsche Carrera Cup-mesterskapet, og nummer to i Porsche Supercup. I februar i år vant han det 12-timersløpet på Bathurst-banen i Australia.

Denne sesongen stilte han også til start i det legendariske 24-timersløpet i Le Mans. Der endte han på åttendeplass.

